Paavalin kirje aleksandrialaisille

Paavalin kirje aleksandrialaisille eli Aleksandrialaiskirje on Uuden testamentin apokryfisiin kirjoihin lukeutuva kirje, jota on väitetty apostoli Paavalin kirjeeksi aleksandrialaisille. Ainut maininta kyseisestä kirjeestä on Muratorin kaanonin (eli Muratorin katkelman) maininta. Sen mukaan Aleksandrialaiskirjettä ei tule pitää aitona, kaanoniin kuuluvana Paavalin kirjeenä, vaan kyseessä on Paavalin nimiin pantu sepustus, jonka tarkoituksena on edistää Markionin harhaoppia.

Aleksandrialaiskirjeen sisällöstä ei Muratorin kaanon mainitse mitään, eikä siitä tiedetä mitään muistakaan lähteistä. Ei ole edes selvää, onko Muratorin katkelmassa mainittua kirjettä koskaan ollut edes olemassa. Joskus Aleksandrialaiskirjettä on ehdotettu toiseksi nimeksi Heprealaiskirjeelle, mutta tämä tulkinta ei ole saanut yleistä hyväksyntää.

Samassa yhteydessä Aleksandrialaiskirjeen kanssa Muratorin kaanon mainitsee myös toisen apokryfisen kirjeen, Laodikealaiskirjeen.

Lähteet 

Antiikin Aleksandria
Kirjeet
Uuden testamentin apokryfit